Държавен вестник, бр. 98, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  98
2. търговските дружества с над 50 на сто 
държавно и/или общинско участие в капитала;
3. юридическите лица, които имат за­
дължения, гарантирани от държавата, или 
задължения, гарантирани с държавно и/или 
общинско имущество.
(4) Сметната палата извършва одити на 
управлението и разпореждането с публични 
активи и пасиви независимо от основанието 
за това управление и разпореждане и правното 
положение на лицата, които го извършват.
(5) Сметната палата изготвя доклади със 
становища за изпълнението на държавния бю­
джет, на бюджета на държавното обществено 
осигуряване, на бюджета на Националната 
здравноосигурителна каса и по бюджетните 
разходи на БНБ, които представя в Народното 
събрание.
Годишна програма за одитната дейност
Чл. 7. (1) Сметната палата приема с общо 
съгласие годишната програма за одитната си 
дейност. Народното събрание може със свое 
решение да възлага на Сметната палата да 
извършва до пет одита годишно извън пред­
видените в годишната програма.
(2) Сметната палата приема програмата по 
ал. 1 след обнародване на държавния бюджет 
на Република България за съответната годи­
на в „Държавен вестник“, но не по-късно от 
31 декември на предходната година.
(3) Годишната програма за одитната дейност 
на Сметната палата се предоставя на Народ­
ното събрание в 7-дневен срок от нейното 
приемане или изменение.
(4) Годишната програма за одитната дей­
ност на Сметната палата в частта за одита 
на средства от фондове и програми на Евро­
пейския съюз се изпраща на Европейската 
сметна палата и на Европейската комисия 
за сведение.
Сътрудничество с институции в Република 
България
Чл. 8. (1) При осъществяване на своята 
дейност Сметната палата си сътрудничи със:
1. държавни органи с цел повишаване на 
ефективността на контролната система и борба 
с престъпността и корупцията;
2. професионални и неправителствени 
организации с цел обмен на добри практики 
и професионално развитие.
(2) Конкретните форми на сътрудничест­
во с институциите по ал. 1 се определят със 
съвместни споразумения.
Сътрудничество с Европейската сметна па­
лата и други върховни одитни институции. 
Представителство
Чл. 9. (1) Сметната палата сътрудничи с 
Европейската сметна палата и с върховни 
одитни институции на други страни в областта 
на външния одит и представлява Република 
България в международните организации на 
върховните одитни институции.
(2) Сметната палата може да извършва 
съвместни одити с Европейската сметна 
палата на средства по чл. 6, ал. 2, т. 4 и с 
върховни одитни институции на други страни 
по изпълнението на международни актове по 
чл. 6, ал. 2, т. 9, когато това е предвидено в 
подписани споразумения. 
Статут
Чл. 10. Сметната палата е юридическо лице 
на бюджетна издръжка със седалище София.
Бюджет 
Чл. 11. Сметната палата има самостояте­
лен бюджет, който е част от републиканския 
бюджет на Република България.
Г л а в а  т р е т а
УСТРОЙСТВО, УПРАВЛЕНИЕ И ОРГА­
НИЗАЦИЯ
Сметна палата 
Чл. 12. (1) Сметната палата в състав пред­
седател и двама заместник-председатели се 
избира от Народното събрание.
(2) Председателят се избира за срок 6 го­
дини, а заместник-председателите за срок 
7 години.
Председател
Чл. 13. (1) Сметната палата се ръководи 
от председател.
(2) За председател на Сметната палата, 
наричан по-нататък „председател“, се избира 
лице, което:
1. има висше образование с образовател­
но-квалификационна степен „магистър“ и 
професионален стаж в областта на одита, 
финансовия контрол, финансите или счето­
водството не по-малко от 15 години;
2. не е било член на правителството или 
ръководител на централен или местен орган 
през последните три години, предхождащи 
избора;
3. не е осъждано за умишлени престъпления 
от общ характер и не е лишавано по съдебен 
ред от правото да заема съответната длъжност.
(3) Председателят получава основно ме­
сечно възнаграждение в размер 90 на сто от 
възнаграждението на председателя на Народ­
ното събрание.
(4) Председателят не може да бъде пре­
избиран.
Заместник-председатели
Чл. 14. (1) Заместник-председателите се 
избират от Народното събрание по предло­
жение на председателя.
(2) За заместник-председател се избира 
лице, което отговаря на изискванията на 
чл. 13, ал. 2.